ธปท.คาดเงินสะพัดตรุษจีนปีนี้8หมื่นล้านบาทเพิ่มขึ้น3%
ธนาคารแห่งประเทศไทยคาดเงินสะพัดตรุษจีนปีนี้ 8 หมื่นล้านบาท เพิ่มจากปีก่อน 3% เตรียมสำรองธนบัตรรองรับความต้องการ
23 ม.ค. 2560

ธนาคารแห่งประเทศไทยคาดเงินสะพัดตรุษจีนปีนี้ 8 หมื่นล้านบาท เพิ่มจากปีก่อน 3% เตรียมสำรองธนบัตรรองรับความต้องการ 
นายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) เปิดเผยว่า ในช่วงปลายเดือน ม.ค. 2560 เป็นช่วงที่มีเทศกาลตรุษจีน ซึ่งความต้องการใช้ธนบัตรของประชาชนอยู่ในเกณฑ์สูงกว่าปกติ นั้น ธปท.ประมาณการว่าธนาคารพาณิชย์ซึ่งเป็นแหล่งกระจายเงินไปสู่มือประชาชนผู้บริโภคจะมีการเบิกจ่ายธนบัตรจาก ธปท. ในช่วงสองสัปดาห์ก่อนเทศกาลตรุษจีนปีนี้ เป็นมูลค่าสุทธิประมาณ 8 หมื่นล้านบาท เพิ่มขึ้นจากปีก่อน 3 %
ทั้งนี้ ธปท. ได้เตรียมสำรองธนบัตรชนิดราคาต่างๆ เพื่อรองรับความต้องการไว้ อย่างเพียงพอ